दांतारामगढ़ में पेयजल समस्या का शीघ्र ही समाधान होगा : सांसद सुमेधानंद
सांसदसुमेधानंद सरस्वती ने कहा है कि दांतारामगढ़ में पेयजल समस्या का समाधान शीघ्र किया जाएगा। उन्होंने कहा कि कुंभाराम लिफ्ट परियोजना को दांतारामगढ़ से जोड़ा जा रहा है। इसके बाद पेयजल का संकट नहीं रहेगा।
सांसद गुरुवार को यहां पंचायत समिति परिसर में नवनिर्मित पार्किंग टिनशैड के लोकार्पण के बाद संबाेधित कर रहे थे। सांसद ने गांवाें को सड़कों से जोड़ने के लिए प्रधानमंत्री सड़क योजना के प्रस्ताव देने का आग्रह भी किया। इस मौके पर नीमकाथाना विधायक प्रेमसिंह बाजौर ने विश्वास दिलाया कि दांतारामगढ़ के दक्षिणी गांवों को बीसलपुर योजना से जोड़ने के पूरे प्रयास होंगे। इसके लिए मुख्यमंत्री से मिलकर प्रस्ताव सौंपा जाएगा। समारोह में पूर्व विधायक हरीश कुमावत, भाजपा मंडल अध्यक्ष प्रभुसिंह गोगावास, प्रधान अशोक जाखड़, उपप्रधान बसंत कुमावत आदि ने भी संबोधित किया। पूर्व सरपंच जयसिंह सुरेरा, हनुमान प्रसाद झाझड़ा, दिग्विजयसिंह कुली, गिरधारी यादव, राजेंद्रसिंह भारीजा ने अतिथियों का स्वागत किया।
विधायकसांसद ने सुनी ग्रामीणों की समस्याएं :
सांसदसुमेधानंद सरस्वती एवं नीमकाथाना विधायक प्रेमसिंह बाजौर ने कार्यक्रम के बाद पंचायत समिति कार्यालय में लोगों की समस्याएं सुनी तथा अधिकारियों को त्वरित निस्तारण के आदेश दिए। सांसद तो कुछ देर बाद प्रस्थान कर गए, लेकिन बाजौर काफी समय तक ग्रामीणों की समस्याएं सुनते रहे। ग्रामीणों के काम नहीं करने पर उन्होंने कई अधिकारियों को लताड़ भी लगाई। इस मौके पर प्रधान अशोक जाखड़, उपप्रधान बसंत कुमावत आदि भी मौजूद थे।
दांतारामगढ़. पंचायत समिति में पार्किंग टिनशैड का लोकार्पण करते सांसद अन्य।
पंचायत समिति परिसर में पार्किंग टिनशैड के लोकार्पण पर लगाई गई नामपट्टिका पर कांग्रेस ने विरोध जताया है तथा 27 दिसंबर तक संशोधन नहीं करने पर आंदोलन की चेतावनी दी है। इस संबंध में ब्लॉक कांग्रेस अध्यक्ष भोपालसिंह, पूर्व प्रधान भंवरलाल वर्मा, जिला परिषद सदस्य रामदेव खोखर महेंद्रसिंह बुरड़क, श्यामसुंदर पूनियां, देवेंद्रसिंह आदि ने एसडीएम को ज्ञापन दिया है। उसमें बताया गया है कि नामपट्टिका पर पार्टी विशेष के पदाधिकारियों का नाम लिखा गया है जो गलत है। एसडीएम ने 27 दिसंबर तक संशाेधन करने का आश्वासन दिया है।
hin_Deva hin_Deva hin_Deva hin_Deva hin_Deva hin_Deva hin_Deva